
blood2.jpgHorror! – en definition

* **Horror** (eller gyserfilmen, som vi også kalder den) er en [genre](http://da.wikipedia.org/wiki/Genre), som oprindeligt havde rødder i myter og folkesagn, men som siden blev litterær (romaner og noveller), og efterhånden har bredt sig til mange andre [medier](http://da.wikipedia.org/wiki/Kommunikationsmedium), f.eks. [film](http://da.wikipedia.org/wiki/Film), [radio](http://da.wikipedia.org/wiki/Radio), [fjernsyn](http://da.wikipedia.org/wiki/Fjernsyn) og [tegneserier](http://da.wikipedia.org/wiki/Tegneserie).Handlingenkan stort set udspille sig hvor som helst, når bare følgende genremarkører er til stede: *et monster, tab af liv og lemmer, og et ihærdigt forsøg på at fremkalde følelsen af frygt hos tilskueren*. Da tilskueren oftest frivilligt placerer sig foran skærmen, kan man dog også forbinde det at overvære en horrorfilm som delvist lyst-betonet; vi vil gerne forskrækkes og se andre blive maltrakteret, for så kan vi bagefter prise os lykkelige over at det er overstået og at det ikke var os selv det gik ud over.
* **Horror i filmhistorien:** Allerede i filmens første år brugte filmmageren Méliès horrorelementer i sine trickfilm, bl.a. *Le manoir du diable* (1896). *Tysk ekspressionisme* (der havde sin storhedstid i 1920’erne) og senere *film noir* har i høj grad været med til at præge genrens mareridtsagtige visuelle udtryk, med forvrængede og kontrastfyldte billeder, samt dystre farver og lange mørke skygger.
* **Visuelle virkemidler.** Horror-genren er rent filmisk kendetegnet ved bl.a. følgende virkemidler:
  + *mange nære og halvnære beskæringer* (så vi ikke kan orientere os i omgivelserne og derfor kan identificere os med karakterernes angst og manglende overblik.)
  + *Low key-belysning* og *mørke, dystre farver* (sort er gennemgående – men det er rød selvfølgelig også ;-))
  + *Kælkede linjer* (for at skabe ubalance og dermed følelsen af, at alt ikke er som det skal være)
  + *Subjektiv kameraføring* – hvor vi ser ofrene med morderens øjne
  + *Over-the-shoulder tracking-skud* (på et offer, der bevæger sig rundt = vi har intet overblik og føler morderen er lige bagved)
  + *Abrupt klipning* (pludselig klipning anvendes ofte med henblik på chok-effekt)
  + *Ekspressive lydeffekter* og *truende underlægningsmusik* (skrig, splat-lyde, et klaver der spiller dybe toner eller *Psycho*’s skrigende violin er efterhånden blevet klassikere).
* **Temaer.** Som sagt, er horrorfilmens formål primært at skræmme publikum. Dette gøres ved at levendegøre vores værste mareridt på en underholdende måde, så vi på den måde kan konfrontere vores egne dæmoner og få ”renset ud i systemet”. Nogle teoretikere omtaler simpelthen det, at overvære en horrorfilm som en form for *katarsis* (græsk for ”renselse”). Men hvad er det vi skal have udlevet? Det er netop de ting vi til dagligt afskyr, men som horror-genren gør en dyd ud af at fokusere på: vores menneskelige svaghed; vores mørke, forbudte (ofte seksuelle) lyster; og ikke mindst vores mest indgroede mareridt – frygten for det ukendte (fremmede) og for at miste liv (dødsangst) og lemmer.

Ofte er der en sammenhæng mellem den enkelte films tema og den tid den er lavet i.

|  |  |  |  |  |
| --- | --- | --- | --- | --- |
| **Det Dæmoniske Gys** | **Det Videnskabelige Gys** | **Det Psykologiske Gys** | Disse to typer falder ofte sammen | |
| **Det Fysiske Gys** (Splatter) | **Teenagegyset** |
| *Fra begyndelsen* | *1920’erne og 1950’erne* | *1960’erne -* | *1960’erne -* | *1970’erne -* |
| Overnaturlige kræfter el. monstre  Naturligt vs. overnaturligt  Monstret repræsenterer ofte ”farlig” seksualitet  Den dæmoniske invasion af kroppen (besættelse, transformation) symboliserer det irrationelle, seksualiteten og vanviddet, der angriber individet og samfundes kerne – familien  Den ydre kamp ml. godt og ondt er ofte også en indre kamp ml. fornuft og seksualitet (Freud)  Det onde bliver oftest udryddet og normaliteten genoprettet | Viden og videnskab spiller en vigtig rolle  3 versioner:   1. Historien om videnskabsmanden, eksperimentet, monstret og katastrofen – ofte en splittelse ml. intellekt og drift 2. Historien om den tro kopi af mennesket – monstre uden motiver, karakter el. personlighed – kan være en robot, et menneskeskabt væsen eller en alien 3. Monsterinvasion fra rummet | En realistisk genre, der ligger tæt på krimien/thrilleren  Ikke fokus på opklaring af mord – mere på at skabe angstfyldte og skræmmende situationer  Beskriver mennesker med psykologiske defekter  Monstret er psykotisk, tilhører tit en ”familie”  Handler om mislykket  Psykopaten er ikke et ondt monster, men en blanding af god/ond, normal/sindssyg, skyldig/uskyldig  Generelt ikke så mange fysiske effekter  Påvirket af psykoanalysen | Film med realistiske, udpenslede scener af blodig lemlæstelse og død  Prøver at frembringe væmmelse/kvalme, krænke publikum ved at overskride (kroppens) grænser  Kroppen er i fokus og lemlæstelse (og effekterne) er vigtigere end handlingen  Ofte overdrevne effekter (med blodige splattereffekter i centrum)  En konsekvens af mindre filmcensur i 1960’erne  slaughter.jpg | Om teenagere og den vanskelige overgang fra barn til voksen  ↪identitetsskabelse og opvækst  Ofte et opgør med forældrenes sociale normer  Skræmmende og farlig seksualitet (dyrker du sex, dør du)  ↪Eneste overlevende: en smuk ung jomfru (*final girl*)  Historien er mindre vigtig end gyset  Dramaturgi: anslag – præsentation – karaktererne dør én for én – *final girl*/åben slutning |
| *Dracula*  *Carrie*  *Eksorcisten* | *Frankenstein,*  *Invasion of the Body Snatchers*  *Alien* | *Henry – Portrait of a Serial Killer*  *The Shining* | *Motorsavsmassakren*  *Braindead*  *Saw* | *Halloween*  *Scream*  *Nightmare on Elm Street* |

**Horrorfilmens forskellige typer**